Nog ŉ omroeper groet JacarandaFMBridget Masinga (Foto: Verskaf) Die JacarandaFM-omroeper, Bridget Masinga, roep in September vanjaar ook dié radiostasie vaarwel toe. JacarandaFM het dié nuus Woensdagoggend in ŉ verklaring bekendgemaak. Masinga se bedanking volg op die nuus dat Rian van Heerden, gewilde aanbieder van die Complimentary Breakfast, einde vanjaar die leisels oorgee. Masinga is bekend as omroeper van die eerste gedeelte van die Workzone-program. “My tyd by JacarandaFM was ŉ opwindende leerervaring. Dié stasie het my die geleentheid gebied om betrokke te raak by verskillende projekte, wat waardevol en uitdagend was,” het sy gesê. Volgens Kabelo Ngobese, JacarandaFM woordvoerder, gaan dié radiostasie op 15 Augustus Masinga se opvolger bekendmaak. Masinga sal na verwagting ook op 15 Augustus aankondig na watter stasie sy skuif. “Dit was ŉ lekker program om aan te bied. Ek en die luisteraars het gewoond geraak aan mekaar en dit is alles te danke aan my ongelooflike span. Maar soos die gesegde lui, alle goeie dinge kom tot ŉ einde,” het sy bygevoeg.